《妙高台谒苏文忠公遗像 其二》
明代·梁以壮

孤臣无定迹，时在画图中。一乞常州后，三移百粤东。

微风吹玉带，馀韵起蚝桐。似解前生事，禅灯共影红。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。